**DĖL VŠĮ „AKMENĖS BŪSTAS“ VEIKLOS**

Akmenės rajono savivaldybės administracija, vadovaudamasi Lietuvos Respublikos civilinio kodekso 4.84 ir 4.85 straipsnių nustatyta tvarka, vykdo daugiabučių gyvenamųjų namų (toliau – Namai) butų ir kitų patalpų savininkų (toliau – Savininkai) apklausą raštu dėl Namų bendrojo naudojimo objektų administratoriaus VšĮ „Akmenės būstas“ (toliau – Administratorius) vykdomos veiklos.

Prašome Savininkus pateikti pagrįstus nusiskundimus dėl Administratoriaus veiklos, vykdant šias Namo administravimo funkcijas:

1. Savininkų apskaitos duomenų, Namo techninės ir kitos dokumentacijos tvarkymas.
2. Bendrojo naudojimo objektų aprašo sudarymas, jo papildymas arba keitimas.
3. Techninės priežiūros organizavimas, avarijų lokalizavimas ir likvidavimas, Namui priskirto žemės sklypo priežiūra.
4. Bendrojo naudojimo objektų atnaujinimo metinių ir ilgalaikių darbų planų rengimas.
5. Pasiūlymų rengimas dėl kaupiamųjų lėšų Namo bendrojo naudojimo objektams atnaujinti dydžio, jų naudojimas ir apskaita.
6. Pasiūlymų dėl Namo bendrojo naudojimo objektų atnaujinimo (modernizavimo) rengimas.
7. Bendrojo naudojimo objektų atnaujinimo darbų, Namo techninės priežiūros ir kitų su administruojamu Namu susijusių paslaugų pirkimų organizavimas.
8. Sutarčių su šildymo ir karšto vandens sistemos prižiūrėtoju (eksploatuotoju) pasirašymas ir šių sutarčių vykdymas.
9. Mėnesinių mokesčių ir įmokų apskaičiavimas, ir jų pateikimas Savininkams ir (ar) nuomininkams bei šių mokesčių apskaitos tvarkymas.
10. Dalyvavimas viešai aptariant pasiūlymus keisti Namo patalpų paskirtį.
11. Dalyvavimas įgyvendinant sprendimus dėl Namo ar atskirų butų, kitų patalpų šildymo būdo keitimo, karšto vandens ir šildymo sistemos rekonstravimo.
12. Savininkų susirinkimų arba balsavimų raštu organizavimas.

Informuojame, kad nusiskundimu laikoma Jūsų pagrįsta informaciją apie Administratoriaus galimai nevykdomą (netinkamai vykdomą) veiklą, nurodytą 1–12 punktuose. Nusiskundimą galite pateikti Akmenės rajono savivaldybės administracijai raštu, užpildant laisvos formos prašymą, būtinai nurodant tikslų administruojamo Namo adresą ir savininko adresą bei kontaktus:

1. Paštu: L. Petravičiaus a. 2, Naujoji Akmenė LT-85132.
2. El. paštu: [info@akmene.lt](mailto:info@akmene.lt); [dalia.noraite@akmene.lt](mailto:dalia.noraite@akmene.lt) ir [dale.straksiene@akmene.lt](mailto:dale.straksiene@akmene.lt).
3. Tiesiogiai raštą pateikiant į Akmenės rajono savivaldybės administracijos „Vieną langelį“.

Nusiskundimai telefonu nebus priimami.

Nusiskundimus raštu prašome pateikti iki š. m. vasario 28 d.

Nusiskundimo nepateikus, Akmenės rajono savivaldybės administracija laikysis nuomonės, kad skundų nėra.